አቶ ግርማ፡- ትልቅ ለውጥ እያመጣን ነው፡፡ ተማሪዎች ንድፈ ሐሳብ ብቻ ሲማሩ ሳይንስ ምናባዊ ብቻ ይሆናል፡፡ ለምሳሌ ተማሪዎች ዲፍራክሽን ምንድነው? ሲባሉ ንድፈ ሐሳቡን ብቻ ያውቃሉ፡፡ ነገር ግን በቤታቸው የሚተገብሩት ነገር ነው፡፡ አትክልት ውኃ ሲጠጣ የትቦ ጫፍ በእጅ ሲያዝ ዲፍራክሽን እየተሠራ ነው፡፡ በዚህ መንገድ ሲቀርብላቸው ደስ ስለሚላቸው ለሳይንስ ያላቸው ፍላጎት ይጨምራል፡፡ ማዕከሉ እየታወቀ ሲመጣ ብዙ ቤተሰቦች ልጆቻቸው እንዲገቡ እየጠየቁን ነው፡፡ ኅብረተሰቡ ለሳይንስ ባለው አመለካከትና በተማሪዎች ላይም ለውጥ እየታየ ነው፡፡ ልዩ የፈጠራ ችሎታ ያላቸው ተማሪዎች በትርፍ ጊዜያቸው እየመጡ ይጠቀማሉ፡፡ ኅብረተሰቡ የሳይንስ ማዕከል መኖሩን ሲያውቅና ፈጠራዎቹ አገር ውስጥ መሠራታቸውን ሲያይ የአነሳሽነት ባህሪ አለው፡፡ ተማሪዎች የተወዳዳሪነት ባህሪ እንዲኖራቸው ያደርጋቸዋል፡፡ ሰዎች የፈጠራ ሥራዎቹን ሲያዩ አገር ውስጥ መሠራታቸውን ማመን እስኪያቅታቸው ይገረማሉ፡፡
